CELEX: C2005/045/01
Language: hu
Date: 2005-02-19 00:00:00
Title: A Bíróság ítélete (nagytanács) 2004. december 14-én a C-463/01. sz. Európai Közösségek Bizottsága kontra Németországi Szövetségi Köztársaság ügyben (Környezet – Áruk szabad mozgása – Csomagolás és csomagolási hulladék – 94/62/EK irányelv – Természetes ásványvizek kinyerése és forgalmazása – 80/777/EGK irányelv – Egyszer használatos csomagolások betét és visszaváltási kötelezettsége az újrahasználható csomagolások összesített százalékaránya alapján)

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/1
            
         
      A BÍRÓSÁG ÍTÉLETE
   
   (nagytanács)
   2004. december 14-én
   a C-463/01. sz. Európai Közösségek Bizottsága kontra Németországi Szövetségi Köztársaság ügyben (1)
   
   (Környezet - Áruk szabad mozgása - Csomagolás és csomagolási hulladék - 94/62/EK irányelv - Természetes ásványvizek kinyerése és forgalmazása - 80/777/EGK irányelv - Egyszer használatos csomagolások betét és visszaváltási kötelezettsége az újrahasználható csomagolások összesített százalékaránya alapján)
   (2005/C 45/01)
   Az eljárás nyelve: német
   A C-463/01. sz. Európai Közösségek Bizottsága (meghatalmazott: G. zur Hausen), támogatja: a Francia Köztársaság (meghatalmazottak: G. de Bergues, E. Puisais és D. Petrausch) valamint Nagy-Britannia és Észak-Írország Egyesült Királysága (meghatalmazott: kezdetben P. Ormond, később C. Jackson) kontra Németországi Szövetségi Köztársaság (meghatalmazottak: W.-D. Plessing és T. Rummler, segítőjük: D. Sellner) ügyben, az EK 226. cikke alapján 2001. december 3-án kötelezettségszegés megállapítása iránt benyújtott kereset tárgyában, a Bíróság (nagytanács), tagjai V. Skouris, a tanács elnöke, P. Jann és K. Lenaerts (előadó), tanácselnökök, C. Gulmann, J.-P. Pusissochet és R. Schintgen, N. Colneric, S. von Bahr és J. N. Cunha Rodrigues, bírák, főtanácsnok: D. Ruiz-Jarabo Colomer, hivatalvezető: M.-F. Contet, vezető tisztviselő, 2004. december 14-én meghozta ítéletét, amelynek rendelkező része a következő:
   
               1)
            
            
               Azáltal, hogy a Verordnung über die Vermeidung und Verwertung von Verpackungsabfällen (a csomagolási hulladékok keletkezésének megelőzéséről és hasznosításukról szóló rendelet) 8. cikkének (1) bekezdésével és 9. cikkének (2) bekezdésével létrehozott egy csomagolás újrahasználatra irányuló rendszert, azon termékek vonatkozásában, amelyeket a természetes ásványvizek kinyerésére és forgalmazására vonatkozó tagállami jogszabályok közelítéséről szóló, 1980. július 15-i 80/777/EGK tanácsi irányelvnek megfelelően a forrásnál kell palackozni, a Németországi Szövetségi Köztársaság nem teljesítette a csomagolásról és a csomagolási hulladékról szóló, 1994. december 20-i 94/62/EK európai parlamenti és tanácsi irányelv 5. cikke és az EK 28. cikk együttes rendelkezéseiből eredő kötelezettségeit.
            
         
               2)
            
            
               A Németországi Szövetségi Köztársaságot kötelezi a költségek viselésére.
            
         
               3)
            
            
               A Francia Köztársaság valamint Nagy-Britannia és Észak-Írország Egyesült Királysága maguk viselik költségeiket.
            
         
      (1)  HL C 56., 2002.3.2.